Hashim Thaçi

Hashim Thaçi (albansk: Hashim Thaçi, noen ganger Thaqi; født 1968) er en kosovisk politiker som fra 7. april 2016 til 5. november 2020 var Kosovos president. Tidligere har han vært utenriksminister og visestatsminister i Kosovo. Han er også leder for Kosovos demokratiske parti og tidligere politisk leder av Kosovos frigjøringshær (KLA). Thaçi var Kosovos statsminister i perioden 9. januar 2008 til 9. desember 2014.

I juni 2020 ble Thaçi anklaget for å ha deltatt i krigsforbrytelser av en særdomstol i Haag. Domstolen ble opprettet i 2016. Den 5. november 2020 trakk Thaçi seg som president på grunn av anklagene. Han ble samme dag tiltalt og satt i forvaring i Haag.

 Tidlig liv 
Thaçi ble født i Burojë i Skenderaj-kommunen, nordvest av Drenica-dalen i Kosovo. Etter at han gikk ut fra skolen, studerte han videre ved Universitetet i Zürich, om sørøsteuropeisk historie og internasjonale relasjoner. I løpet av årene på universitetet var han en av de albanske studentlederne der, og den første studentlederen av det parallelle albanske Universitetet i Prishtina som brøt ut i 1989 (og organisert tidlig på 1990-tallet) fra det virkelige universitetet på grunn av kosovoalbansk boikott av Milosevics nye politiske status på Kosovo.

Før Thaçi emigrerte til Sveits, studerte han filosofi og historie ved Universitetet i Priština.

 Kosovos frigjøringshær 
I 1993  ble Thaçi med i en kosovoalbansk politisk organisasjon i Sveits. Der ble han en av grunnleggerne av  «Kosovos folkebevegelse» (LPK), et marxist-leninistiskKosovo: Background to crisis, Jane's (March 1999)Mark Almond, Our Gang – Kosovo Liberation Army, National Review,  July 26, 1999 parti som var rettet mot albansk nasjonalisme, og organisasjonen «Større Albania», som skulle arbeide for å samle alle albanere i et land. I 1993 returnerte Thaçi og ble en av de sentrale lederne av KLA. Thaçi (med krigernavnet «Gjarpëri» på albansk, eller «Slangen») fikk ansvaret for å sikre finansiering, trening og bevæpning av rekrutter for utplassering i Kosovo.

En av gruppens første virkelig militære handlinger skjedde 25. mai 1993, da de angrep en jernbanekryss i Glogovac, der fire serbiske politimenn ble drept, og tre såret. 17. juni 1996 deltok Thaçi i et KLA-angrep mot serbisk politi i Sipolje i det nordlige Kosovo. Senere samme år angrep en KLA-styrke under ledelse av Thaçi i angrep mot en serbisk militærleir i Vučitrn i det sentrale Kosovo. På den tiden begynte også studenter ved Universitetet i Priština å demonstrere for økt frihet, noe som ble slått brutalt ned av serbisk politi.

 Kosovokrigen 
Jugoslaviske sikkerhetsstyrker svarte med en offensiv mot KLA-geriljaen, og den sivile befolkningen. KLA fikk imidlertid økt tilgang til våpen fra Albania, og ble oppmuntret til økt aktivitet av signaler fra vestlige land om at det kunne bli aktuelt med en militær inngripen mot Jugoslavia dersom ikke volden ble stoppet. Utover i 1998 begynte sivile albanere å flykte over grensene til Albania og Makedonia fra de områdene hvor kampene mellom KLA og serbiske sikkerhetsstyrker var hardest. Thaçi ble kjent for verden som leder for KLA da Kosovokrigen brøt ut i 1998-1999.

 Politisk karriere 
I mars 1999 ble Hashim Thaçi forfremmet til politisk leder av KLA. Han deltok i Rambouillet-forhandlingene som del av den kosovoalbanske gruppen der.

Ifølge NATO-dokumenter, EU og Europarådet var han i flere år involvert i organisert kriminalitet i landet. Dette skal særlig ha foregått etter Kosovokrigen da området var under vestlig administrasjon.

 Statsminister 
mini|Thaçi og Tony Blair med Kosovos uavhengighetserklæring
Det ble avholdt parlamentsvalg i Kosovo 17. november 2007, valgdeltagelsen var på 45 %. Thaçi sitt parti fikk ca. 34% av stemmene, og 11. desember 2007 ble Thaçi utpekt til statsminister av president Fatmir Sejdiu. Thaçis parti, «Kosovos demokratiske parti», innledet koalisjonssamtaler med partiene «Den demokratisk liga i Kosovo» og «Allianse for nytt Kosovo». Thaçi ble valgt som statsminister i januar, og uttalte da at han hadde som mål å erklære Kosovo for uavhengig.Ex-rebel becomes Kosovo’s prime minister, Associated Press (MSNBC), January 9, 2008. Thaçi sa 10. januar 2008 at «datoen for selvstendighetserklæringen er fastsatt, men at den ikke vil bli offentliggjort før etter at andre runde av presidentvalget i Serbia er avviklet 3. februar»Dagsvisen: Kosovo skal anerkjennes , presentert 12. januar 2008, og fulgte opp to uker senere med å si at uavhengighet bare var «dager unna», men at det var noen prosedyrer og konsultasjoner som måtte foretas.BBC News: Kosovo's independence 'in days', presentert 24. januar 2008 Thaçi innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig,Nettavisen: Kosovo holder ekstraordinært møte, presentert 17. februar 2008 og parlamentet vedtok med overveldende flertall samme dag å erklære seg som en uavhengig stat. Thaçi leste erklæringen i parlamentet.Nettavisen: Kosovo MPs proclaim independence, presentert 17. februar 2008

 President 
I februar 2016 valgte Kosovos parlament ham til president. Han etterfølger Atifete Jahjaga. Thaçi ble innsatt som president 7. april 2016.

 Beskyldninger om kriminell aktivitet 
Thaçi har vært beskyldt for medvirkning i en rekke straffbare forhold, deriblant politiske drap, tortur av krigsfanger, andre krigsforbrytelser, forskjellige former for mafiavirksomhet, korrupsjon og ulovlig handel med menneskeorganer. Beskyldningene har blant annet vært fremsatt av Europarådet, som også har krevet rettslige skritt. Kosovos regjering tilbakeviser påstandene. Thaçi var frem til juni ikke tiltalt for noen av anklagepunktene. Det har heller ikke vært igangsatt ytterligere etterforskning.

Den 24. juni 2020 kunngjorde Ekspertkammeret og spesialistaktoratet for Kosovo (Kosovo Specialist Chambers & Specialist Prosecutor's Office), en domstol i Haag, at Thaçi var anklaget for å ha deltatt i «en rekke forbrytelser mot menneskeheten, deriblant drap, tvungen bortføring av mennesker, forfølgelse og tortur». Thaçi trakk seg som president 5. november 2020 med henvisning til at det på bakgrunn av anklagene ville bli tatt ut tiltale. Samme dag ble det offentliggjort at anklagene mot ham var bekreftet og at han var tiltalt. Thaçi ble anholdt og fløyet til Haag der han ble satt i forvaring.

 Referanser 

 Eksterne lenker 
 BBC News: Profile: Hashim Thaci
 Ekspertkammeret og spesialistaktoratet for Kosovo

Kategori:Kosoviske politikere
Kategori:Kosovoalbanere
Kategori:Personer fra distriktet Mitrovica